REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj:

6. mart 2023. godine

B e o g r a d

Na osnovu čl. 43. i 48. st. 1. i 7. Zakona o Visokom savetu sudstva („Službeni glasnik RS“, broj 10/23), čl. 43. i 48. st. 1. i 7. Zakona o Visokom savetu tužilaštva („Službeni glasnik RS“, broj 10/23) i člana 51. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za pravosuđe, državnu upravu i lokalnu samoupravu, na Desetoj sednici održanoj 6. marta 2023. godine, doneo je

O D L U K U

o rasporedu razgovora sa kandidatima koji ispunjavaju uslove

za izbor člana Visokog saveta sudstva i člana Visokog saveta tužilaštva

koje bira Narodna skupština

Razgovori sa kandidatima koji ispunjavaju uslove za izbor člana Visokog saveta sudstva i Visokog saveta tužilaštva koje bira Narodna skupština obaviće se u subotu, 11. marta 2023. godine, u Maloj sali Doma Narodne skupštine, Beograd, Trg Nikole Pašića 13, prema sledećem rasporedu:

**09:00 – 11:30 Razgovor sa kandidatima koji ispunjavaju uslove za izbor člana Visokog saveta sudstva**

1. Jelena Vučković iz Niša

2. Dragan Milićević iz Šapca

3. Čedomir Kokanović iz Beograda

4. Žikica Dronjak iz Novog Sada

5. Nikola Bodiroga iz Beograda

6. Marina Grbić iz Beograda

7. Vojkan Simić iz Beograda

8. Rastko Brajković iz Beograda

9. Dragutin Radosavljević iz Kragujevca

10. Branislav Manić iz Beograda

11. Violeta Denić iz Niša

**11:30 – 12:00 Pauza**

**12:00 – 13:30 Razgovor sa kandidatima koji ispunjavaju uslove za izbor člana Visokog saveta tužilaštva**

1. Miroslav Đorđević iz Beograda

2. Dušan Purić iz Beograda

3. Predrag Đetković iz Novog Sada

4. Vesna Luković iz Novog Pazara

**13:30 – 14:00 Pauza**

**14:00 – 16:00 Razgovor sa kandidatima koji ispunjavaju uslove za izbor člana Visokog saveta sudstva i člana Visokog saveta tužilaštva**

1. Vladimir Simić iz Beograda

2. Aleksandar Popović iz Beograda

3. Srđan Stefanović iz Beograda

4. Nenad Tešić iz Novog Beograda

5. Jelena Glušica iz Beograda

6. Bojan Petrović iz Beograda

7. Nataša Delić iz Beograda.

O b r a z l o ž e nj e

Odbor za pravosuđe, državnu upravu i lokalnu samoupravu je, na Desetoj sednici, održanoj 6. marta 2023. godine, sačinio liste kandidata koji ispunjavaju uslove za izbor članova Visokog saveta sudstva i izbor članova Visokog saveta tužilaštva koje bira Narodna skupština, na osnovu prijava na Prvi javni konkurs za izbor članova Visokog saveta sudstva koje bira Narodna skupština i prijava na Prvi javni konkurs za izbor Visokog saveta tužilaštva koje bira Narodna skupština.

Članom 48. stav 7. Zakona o Visokom savetu sudstva i članom 48. stav 7. Zakona o Visokom savetu tužilaštva propisano je da Odbor objavljuje biografije kandidata koji ispunjavaju uslove za izbor i raspored razgovora sa njima na internet stranici Narodne skupštine.

Odbor za pravosuđe, državnu upravu i lokalnu samoupravu, na Desetoj sednici održanoj 6. marta 2023. godine, utvrdio je raspored razgovora sa kandidatima koji ispunjavaju uslove za izbor za člana Visokog saveta sudstva i Visokog saveta tužilaštva koje bira Narodna skupština, tako što je odlučio da se prvo obavi razgovor sa kandidatima koji su podneli prijavu samo za izbor članova Visokog saveta sudstva, potom sa kandidatima koji su podneli prijavu samo za izbor članova Visokog saveta tužilaštva i, na kraju, sa kandidatima koji su podneli prijave za izbor i članova Visokog saveta sudstva i članova Visokog saveta tužilaštva, tako da je doneta odluka kako je navedeno u dispozitivu.

PREDSEDNIK

Vladimir Đukanović